બાદમાં સંરક્ષણ,સાઈબર સુરક્ષા અને નાગરિક ઉડ્ડયન, શહેરી વિકાસ અને સાંસ્કૃતિક આદાન પ્રદાન સહિતના ક્ષેત્રોમાં વ્યાપક સહયોગ માટે ૧૦ સમજૂતી કરાર પર હસ્તાક્ષર કરવામાં આવ્યા હતા. બાદમાં બંન્નેએ સંયુક્ત ઘોષણાપત્ર જારી કર્યું હતું. તેમાં જણાવાયું હતું કે ભારત અને સિંગાપુર પોતાના દ્વિપક્ષીય સંબંધોને આગળ ધપાવીને વ્યૂહાત્મક ભાગીદારીમાં રૂપાંતરિત કરશે, જેથી સહયોગના હાલના ક્ષેત્રોમાં સંબંધ વધુ વ્યાપક બનાવી શકાય અને રાજકીય, સંરક્ષણ તેમજ સુરક્ષા સહયોગથી લઈને આર્થિક, સાંસ્કૃતિક અને પ્રજા વચ્ચે પરસ્પર સંપર્ક જેવા નવા સંબંધોને પ્રોત્સાહિત કરી શકાય.